26. navadna nedelja

BLAGOSLOV OB KONCU SVETE MAŠE

*Duhovnik lahko uporabi naslednji blagoslov.*

*Povabilo:*

Bratje in sestre, Jezus je obljubil, da bo navzoč med svojimi učenci, kadar koli se bodo zbrali v njegovem imenu. V prihodnjih dneh bo papež Frančišek v Rimu odprl prvo zasedanje 16. redne škofovske sinode. Ko prosimo za Gospodov blagoslov, dvignimo misli in srca k Bogu, da bi nas v svojem Svetem Duhu okrepil v občestvu, nas vodil k vsej resnici in razsvetljeval udeležence sinode.

*Odslovitev.*

Gospod z vami!

*Ljudstvo:*

In s tvojim duhom.

*Diakon ali duhovnik:* Priklonite se za blagoslov.

*Duhovnik nad ljudstvom iztegne roke in izgovarja besede blagoslova, vsi odgovorijo:* Amen.

Bog, naš Oče, ki je mnogokrat in na mnogotere načine

govoril našim očetom po prerokih

naj vas in vso Cerkev vedno vodi v zvestobi svoji besedi

in v prepoznavanju njegove volje.

*O.* Amen.

Sin, ki je bil poslan v polnosti časov,

da bi vsem razodel bogastvo Očetovega usmiljenja,

naj vas ohranja v občestvu z Njim ter z brati in sestrami.

*O.* Amen.

Naj Sveti Duh vodi vse vas, še posebej pa sinodalni zbor,

da bi prepoznali znamenja časa,

da bi se v vsem držali Božje volje

in da bi prinašali obilne sadove edinosti za življenje Cerkve

ter oznanjevanje evangelija.

*O.* Amen.

Blagoslov vsemogočnega Boga Očeta in Sina † in Svetega Duha naj pride na vas in na vas vedno ostane.

*O.* Amen.